***Artemia*** merupakan genus krustasea akuatik yang juga dikenali dengan gelaran *brine shrimp*code: en is deprecated  ("udang air garam"). Ia adalah satu-satunya genus dalam keluarga **Artemiidae**.

Catatan sejarah pertama tentang kewujudan *Artemia* bermula pada separuh pertama abad ke-10 Masihi dari Tasik Urmia [en], Iran, dengan contoh yang dipanggil oleh seorang ahli geografi Iran sebagai "anjing air", tetapi rekod jelas yang pertama ialah laporan dan lukisan yang dihasilkan oleh Schlösser pada tahun 1757 tentang haiwan dari Lymington, England. Populasi *Artemia* ditemui di seluruh dunia, biasanya di tasik air masin pedalaman, tetapi kadang-kadang di lautan. *Artemia* dapat mengelak daripada bersekedudukan dengan kebanyakan jenis pemangsa seperti ikan dengan berkeupayaan untuk hidup di perairan dengan tahap kemasinan yang sangat tinggi (sehingga 25%).

Keupayaan *Artemia* untuk menghasilkan telur dorman (tidak aktif) yang dikenali sebagai sista telah menyebabkan penggunaan *Artemia* secara meluas dalam akuakultur. Sista boleh disimpan selama-lamanya dan menetas atas kehendak untuk membekalkan sejenis "makanan bernyawa" untuk larva ikan dan krustasea. Nauplius (larva) *Artemia* merupakan bahan makanan yang paling banyak digunakan, dan lebih 2,000 metric ton (2,200 short ton) sista *Artemia* kering dipasarkan di seluruh dunia setiap tahun. Di samping itu, kerana daya tahannya *Artemia* menjadi haiwan yang ideal menjalankan ujian ketoksikan biologi, malah juga menjadi organisma contoh yang digunakan untuk menguji ketoksikan bahan kimia. *Artemia* juga dibiak baka dan dijual sebagai buah tangan kecil-kecil, khususnya di Amerika Syarikat, dipasarkan dengan nama *Sea-Monkeys*.

Penerangan
----------

*Artemia* terdiri daripada sekumpulan tujuh hingga sembilan spesies yang berkemungkinan besar telah menyimpang daripada suatu bentuk leluhur yang pernah hidup di kawasan Mediterranean kira-kira 5.5 juta tahun dahulu, sekitar masa krisis kemasinan Messinia [en].

Pusat Rujukan Makmal Akuakultur & Artemia (ARC) di Universiti Ghent memiliki koleksi sista *Artemia* terbesar yang diketahui, mengandungi lebih 1,700 sampel populasi *Artemia* yang dikumpulkan dari pelbagai lokasi di seluruh dunia. 

*Artemia* merupakan artropod primitif tipikal dengan badan bersegmen yang melekat pada apendej seakan-akan daun lebar. Badannya biasanya terdiri daripada 19 segmen, 11 yang pertama mempunyai sepasang pelengkap, diikuti dua segmen seterusnya yang biasanya tercantum dan membawa organ pembiakan, dan segmen-segmen selanjutnya menuju ke ekor. Jumlah panjang biasanya kira-kira 8–10 milimeter (0.31–0.39 in) untuk jantan dewasa dan 10–12 mm (0.39–0.47 in) untuk betina, tetapi lebar kedua-dua jantina, termasuk kaki, adalah kira-kira 4 mm (0.16 in).

Badan *Artemia* terbahagi kepada kepala, toraks, dan perut. Seluruh badan ditutup dengan rangka luar kitin yang nipis dan fleksibel di mana otot-otot terlekat dari dalam, malah disalin secara berkala. Bagi *Artemia* betina*,* setiap ovulasi didahului oleh penyalinan kulit.

Kebanyakan fungsi *Artemia* termasuk berenang, pencernaan dan pembiakan tidak dikawal melalui otak; sebaliknya, pengawalan atau penyelarasan fungsi-fungsi itu mungkin dikendalikan oleh ganglion [en] sistem saraf tempatan. Autotomi, iaitu tindakan melepaskan atau memutuskan bahagian badan untuk pertahanan, juga dikawal secara tempatan di sepanjang sistem saraf. *Artemia* mempunyai dua jenis mata, iaitu: 

* Sepasang mata majmuk yang terjarak jauh dan terpasang pada tangkai yang fleksibel. Mata majmuk ini adalah organ deria optik utama pada *Artemia* dewasa.
* Mata median atau mata nauplius terletak pada anterior di tengah-tengah kepala dan merupakan satu-satunya organ deria optik yang berfungsi dalam nauplius yang kekal berfungsi sehingga peringkat dewasa.

Ekologi dan tingkah laku
------------------------

*Artemia* boleh bertolak ansur dengan mana-mana tahap kemasinan dari 25‰ hingga 250‰ (25–250 g/L),  dengan julat optimum 60‰–100‰,  dan menduduki ceruk ekologi yang memberikan perlindungan daripada pemangsa. Dari segi fisiologi, tahap kemasinan optimum adalah kira-kira 30–35‰, tetapi disebabkan oleh kehadiran pemangsa pada tahap kemasinan ini, *Artemia* jarang hadir di habitat semula jadi pada kemasinan kurang daripada 60–80‰. Gerak alih dilakukan dengan paluan apendej beritma dan berpasangan. Pernafasan berlaku pada permukaan kaki melalui plat-plat berserabut seperti bulu pelepah (epipodit lamelar).

 Sista *Artemia*
### Pembiakan

Jantan berbeza daripada betina dengan mempunyai antena kedua yang diperbesarkan dengan ketara, dan diubah suai menjadi organ pencengkam yang digunakan untuk mengawan. *Artemia* betina dewasa bertelur kira-kira setiap 140 jam. Dalam keadaan yang menggalakkan, *Artemia* betina boleh menghasilkan telur yang hampir serta-merta menetas. Walaupun dalam keadaan yang melampau seperti paras oksigen rendah atau kemasinan melebihi 150‰, *Artemia* betina menghasilkan telur dengan salutan korion [en] yang berwarna perang. Telur ini yang juga dikenali sebagai sista tidak aktif secara metabolik dan boleh kekal dalam stasis total selama dua tahun semasa dalam keadaan kering tanpa oksigen, walaupun pada suhu di bawah paras beku. Ciri ini dipanggil *cryptobiosis*, yang bermaksud "kehidupan tersembunyi". Semasa dalam cryptobiosis, telur *Artemia* boleh bertahan pada suhu udara cecair [en] (−190 °C atau −310 °F) dan peratusan kecil boleh bertahan di atas suhu mendidih (105 °C atau 221 °F) sehingga dua jam.  Setelah dimasukkan ke dalam air masin, telur menetas dalam masa beberapa jam. Larva nauplius kurang daripada 0.4 mm panjangnya ketika baru menetas.

### Partenogenesis

 Kesan pertaupan pusat dan pertaupan akhir pada heterozigositi
Parhenogenesis merupakan satu kaedah pembiakan semula jadi di mana pertumbuhan dan perkembangan embrio berlaku tanpa persenyawaan. *Thelytoky* ialah satu bentuk partenogenesis tertentu di mana perkembangan individu betina berlaku daripada telur yang tidak tersenyawa. *Automixis* ialah satu bentuk *thelytoky*, tetapi terdapat pelbagai jenis *automixis*. Jenis *automixis* yang relevan di sini ialah satu di mana dua produk haploid daripada meiosis yang sama bergabung untuk membentuk zigot diploid.

*Artemia parthenogenetica* yang diploid membiak secara parhenogenesis *automixis* dengan pertaupan pusat (lihat rajah) dan pergabungan semula yang rendah tetapi bukan sifar. Percantuman pusat dua produk haploid meiosis (lihat rajah) cenderung untuk mengekalkan heterozigositi dalam penurunan genom daripada induk kepada anak serta meminimumkan kemurungan pembiakbakaan dalam. Pergabungan semula pindah silang yang rendah semasa meiosis berkemungkinan menghalang peralihan daripada heterozigositi kepada homozigositi sepanjang generasi berturut-turut.

### Pemakanan

Pada peringkat awal perkembangan, *Artemia* tidak memakan tetapi menggunakan rizab tenaga sendiri yang tersimpan dalam sista. *Artemia* liar memakan alga planktonik mikroskopik. *Artemia* yang diternak juga boleh diberi makanan zarah termasuk yis, tepung gandum, serbuk kacang soya atau kuning telur.

Genetik, genomik dan transkriptomi
----------------------------------

*Artemia* terdiri daripada pembiakan secara seksual, spesies diploid dan beberapa populasi *Artemia* partenogenetik obligat yang terdiri daripada pelbagai klon dan ploidi (2n->5n). Telah diterbitkan beberapa peta genetik untuk *Artemia*. Beberapa tahun lalu, kajian transkriptom yang berbeza telah dilakukan untuk menjelaskan tindak balas biologi dalam *Artemia*, seperti tindak balasnya terhadap tekanan garam, toksin, jangkitan  dan penamatan diapaus. Kajian ini juga membawa kepada pelbagai transkriptom [en] *Artemia* yang dipasang sepenuhnya. Baru-baru ini, genom *Artemia* telah digabung jalin dan diberi anotasi dan oleh itu didapati mengandungi 58% ulangan yang tiada tandingan, gen dengan intron [en] yang luar biasa panjang dan penyesuaian yang unik kepada sifat ekstremofilik *Artemia* dalam persekitaran garam tinggi dan rendah oksigen. Penyesuaian ini termasuk strategi perkumuhan garam berasaskan endositosis intensif tenaga unik yang menyerupai strategi perkumuhan garam tumbuhan, serta beberapa strategi kelangsungan hidup untuk persekitaran melampau yang mempunyai persamaan dengan tardigrada ekstremofilik.

Akuakultur
----------

 Kolam Garam Teluk San Francisco
Penternak ikan mencari makanan yang kos efektif, mudah digunakan dan tersedia yang digemari oleh ikan. Nauplius *Artemia* boleh digunakan terus dari sista untuk menyuap ikan dan larva krustasea hanya selepas dieram satu hari. Nauplius instar I (nauplius yang baru menetas dan terkandung yolka ["kuning telur"] yang besar dalam badannya) dan instar II (nauplius selepas persalinan kulit pertama dan dengan saluran pencernaan berfungsi) lebih banyak digunakan dalam akuakultur kerana mudah dikendalikan, kaya dengan nutrien malah kecil, dan oleh itu sesuai untuk disuapkan baik hidup-hidup mahupun kering kepada ikan dan larva krustasea.

Ujian ketoksikan
----------------

*Artemia* digemari sebagai organisma model untuk digunakan dalam ujian toksikologi, walaupun diperakui bahawa ia terlalu tegap sebagai organisma untuk menjadi spesies penunjuk yang sensitif.

Dalam penyelidikan pencemaran, *Artemia* telah digunakan secara meluas sebagai organisma ujian, malah dalam sesetengah keadaan adalah alternatif yang lebih disenangi untuk ujian ketoksikan mamalia di makmal. Hakikat bahawa *Artemia* begitu mudah diternak hingga berjuta-juta ekor telah banyak membantu dalam menilai kesan sejumlah besar bahan pencemar alam sekitar ke atas haiwan ini di bawah keadaan eksperimen yang dikawal dengan baik.

Pemuliharaan
------------

 *Artemia monica* (jantan)
Tuntasnya, *Artemia* biarpun banyak jumlahnya, namun sesetengah populasi dan spesies setempat menghadapi ancaman, terutamanya daripada kehilangan habitat kepada spesies-spesies asing yang diperkenalkan. Sebagai contoh, *A. franciscana* dari benua Amerika telah diperkenalkan secara meluas ke tempat-tempat di luar kawasan asalnya dan selalunya mampu mengatasi spesies tempatan seperti *A. salina* di rantau Mediterranean.

Antara spesies yang sangat setempat ialah *A. urmiana* dari Tasik Urmia di Iran. Spesies tersebut yang pernah mekar telah menurun secara drastik akibat kemarau, menyebabkan ramai khuatir bahawa ia hampir pupus. Walau bagaimanapun, populasi kedua spesies ini baru-baru ini ditemui di Tasik Masin Koyashskoye di Semenanjung Krimea. 

Spesies *A. monica* terdapat di Tasik Mono, California. Pada tahun 1987, Dennis D. Murphy dari Universiti Stanford mengemukakan petisyen kepada Perkhidmatan Ikan dan Hidupan Liar Amerika Syarikat untuk menambah *A. monica* ke dalam senarai spesies terancam di bawah Akta Spesies Terancam (1973). Pengalihan air oleh Jabatan Air dan Kuasa Los Angeles mengakibatkan Tasik Mono mengalami kenaikan pada kemasinan dan kepekatan natrium hidroksida. Walaupun terdapat bertrilion-trilion ekor *Artemia* di tasik itu, namun petisyen itu menegaskan bahawa peningkatan pH akan membahayakan spesies berkenaan. Ancaman terhadap paras air tasik telah ditangani dengan semakan kepada dasar Lembaga Kawalan Sumber Air Negeri California, dan Perkhidmatan Ikan dan Hidupan Liar AS mendapati pada 7 September 1995 bahawa *A. monica* tidak terjamin kemasukan ke dalam senarai tersebut.

Eksperimen angkasa
------------------

Pernah dijalankan eksperimen di mana telur *Artemia* dibawa ke angkasa lepas untuk menguji kesan radiasi terhadap kehidupan. Sista *Artemia* telah diterbangkan dalam misi-misi AS Biosatellite 2, Apollo 16 dan Apollo 17, dan dalam misi-misi Rusia Bion-3 (Cosmos 782), Bion-5 (Cosmos 1129), Foton 10 dan Foton 11. Sesetengah misi Rusia tersebut menjalankan eksperimen Agensi Angkasa Eropah.

Dalam Apollo 16 dan Apollo 17, sista dibawa berulang alik ke Bulan. Sinar kosmik yang melalui telur akan dikesan pada filem fotografi di dalam bekasnya. Beberapa telur telah disimpan di Bumi sebagai kawalan eksperimen sebagai sebahagian daripada ujian. Selain itu, oleh sebab perlepasan kapal angkasa melibatkan banyak goncangan dan pecutan, satu kumpulan kawalan sista telur telah diangkut pada halaju tujuh kali daya graviti dan digetarkan secara mekanikal dari sisi ke sisi selama beberapa minit supaya ia dapat mengalami keamatan yang sama dengan roket berlepas. Terdapat kira-kira 400 biji telur dalam setiap kumpulan eksperimen. Semua sista telur daripada eksperimen kemudiannya diletakkan di dalam air garam untuk menetas dalam keadaan optimum. Hasil menunjukkan telur *A. salina* sangat sensitif kepada sinaran kosmik; 90% daripada embrio yang terdorong untuk berkembang daripada telur yang terpukul itu mati pada peringkat perkembangan yang berbeza.

Rujukan
-------

1. ↑  Alireza Asem; Nasrullah Rastegar-Pouyani; Patricio De Los Rios (2010). "The genus *Artemia* Leach, 1819 (Crustacea: Branchiopoda): true and false taxonomical descriptions" (PDF). *Latin American Journal of Aquatic Research*. **38**: 501–506. Diarkibkan daripada yang asal (PDF) pada 2016-12-01. Dicapai pada 2013-05-17.
2. ↑  Alireza Asem; Amin Eimanifar (2016). "Updating historical record on brine shrimp Artemia (Crustacea: Anostraca) from Urmia Lake (Iran) in the first half of the 10th century AD" (PDF). *International Journal of Aquatic Science*. **7**: 1–5. Diarkibkan daripada yang asal (PDF) pada 2016-04-01. Dicapai pada 2016-11-24.
3. ↑  Alireza Asem (2008). "Historical record on brine shrimp *Artemia* more than one thousand years ago from Urmia Lake, Iran" (PDF). *Journal of Biological Research-Thessaloniki*. **9**: 113–114. Diarkibkan daripada yang asal (PDF) pada 2016-12-01. Dicapai pada 2013-05-17.
4. 1 2  Martin Daintith (1996). *Rotifers and* Artemia *for Marine Aquaculture: a Training Guide*. University of Tasmania. OCLC 222006176.
5. ↑  "Introduction, biology and ecology of Artemia". Dicapai pada 15 October 2022.
6. ↑  F. A. Abreu-Grobois (1987). "A review of the genetics of *Artemia*". Dalam P. Sorgerloo; D. A. Bengtson; W. Decleir; E. Jasper (penyunting). Artemia *Research and its Applications. Proceedings of the Second International Symposium on the Brine Shrimp* Artemia*, organised under the patronage of His Majesty the King of Belgium*. **1**. Wetteren, Belgium: Universa Press. m/s. 61–99. OCLC 17978639.
7. ↑  De Vos, Stephanie (2014). *Genomic tools and sex determination in the extremophile brine shrimp Artemia franciscana*. Ghent: UGent. m/s. 3. ISBN 978-90-5989-717-5.
8. 1 2 3  Cleveland P. Hickman (1967). *Biology of Invertebrates*. St. Louis, Missouri: C. V. Mosby. OL 19205202M.
9. 1 2 3  R. J. Criel & H. T. Macrae (2002). "*Artemia* morphology and structure". Dalam T. J. Abatzopoulos; J. A. Breardmore; J. S. Clegg & P. Sorgerloos (penyunting). Artemia*: Basic and Applied Biology*. Kluwer Academic Publishers. m/s. 1–33. ISBN 978-1-4020-0746-0.
10. 1 2  John K. Warren (2006). "Halotolerant life in feast or famine (a source of hydrocarbons and a fixer of metals)". *Evaporites: Sediments, Resources and Hydrocarbons*. Birkhäuser. m/s. 617–704. ISBN 978-3-540-26011-0.
11. 1 2  Whitey Hitchcock. "Brine shrimp". Clinton High School Science. Diarkibkan daripada yang asal pada September 3, 2010. Dicapai pada March 13, 2010.
12. ↑  Greta E. Tyson; Michael L. Sullivan (1980). "Scanning electron microscopy of the frontal knobs of the male brine shrimp". *Transactions of the American Microscopical Society*. **99** (2): 167–172. doi:10.2307/3225702. JSTOR 3225702.
13. ↑  O. Nougué; N. O. Rode; R. Jabbour-Zahab; A. Ségard; L.-M. Chevin; C. R. Haag; T. Lenormand (2015). "Automixis in *Artemia*: solving a century-old controversy". *Journal of Evolutionary Biology*. **28** (12): 2337–48. doi:10.1111/jeb.12757. PMID 26356354.
14. ↑  P. Sorgeloos; P. Dhert; P. Candreva (2001). "Use of the brine shrimp, *Artemia* spp. in marine fish larviculture" (PDF). *Aquaculture*. **200** (1–2): 147–159. doi:10.1016/s0044-8486(01)00698-6.
15. ↑  Kai Schumann (August 10, 1997). "*Artemia* (Brine Shrimp) FAQ 1.1". Portland State University. Diarkibkan daripada yang asal pada August 14, 2007. Dicapai pada March 13, 2010.
16. ↑  Maniatsi, Stefania; Baxevanis, Athanasios D.; Kappas, Ilias; Deligiannidis, Panagiotis; Triantafyllidis, Alexander; Papakostas, Spiros; Bougiouklis, Dimitrios; Abatzopoulos, Theodore J. (2011-02-01). "Is polyploidy a persevering accident or an adaptive evolutionary pattern? The case of the brine shrimp Artemia". *Molecular Phylogenetics and Evolution*. **58** (2): 353–364. doi:10.1016/j.ympev.2010.11.029. PMID 21145977.
17. ↑  Vos, Stephanie De; Bossier, Peter; Stappen, Gilbert Van; Vercauteren, Ilse; Sorgeloos, Patrick; Vuylsteke, Marnik (2013-03-04). "A first AFLP-Based Genetic Linkage Map for Brine Shrimp Artemia franciscana and Its Application in Mapping the Sex Locus". *PLOS ONE* (dalam bahasa Inggeris). **8** (3): e57585. Bibcode:2013PLoSO...857585D. doi:10.1371/journal.pone.0057585. ISSN 1932-6203. PMC 3587612. PMID 23469207.
18. ↑  Han, Xuekai; Ren, Yizhuo; Ouyang, Xuemei; Zhang, Bo; Sui, Liying (2021-07-15). "Construction of a high-density genetic linkage map and QTL mapping for sex and growth traits in Artemia franciscana". *Aquaculture* (dalam bahasa Inggeris). **540**: 736692. doi:10.1016/j.aquaculture.2021.736692. ISSN 0044-8486.
19. ↑  De Vos, S.; Van Stappen, G.; Sorgeloos, P.; Vuylsteke, M.; Rombauts, S.; Bossier, P. (2019-02-01). "Identification of salt stress response genes using the Artemia transcriptome". *Aquaculture* (dalam bahasa Inggeris). **500**: 305–314. doi:10.1016/j.aquaculture.2018.09.067. ISSN 0044-8486.
20. ↑  Lee, Junmo; Park, Jong Soo (2020-10-13). "Tolerance at the genetic level of the brine shrimp Artemia salina to a wide range of salinity" (dalam bahasa Inggeris). doi:10.21203/rs.3.rs-91049/v1. Dicapai pada 2021-09-02. Cite journal requires `|journal=` (bantuan)
21. ↑  Yi, Xianliang; Zhang, Keke; Liu, Renyan; Giesy, John P.; Li, Zhaochuan; Li, Wentao; Zhan, Jingjing; Liu, Lifen; Gong, Yufeng (2020-01-01). "Transcriptomic responses of Artemia salina exposed to an environmentally relevant dose of Alexandrium minutum cells or Gonyautoxin2/3". *Chemosphere* (dalam bahasa Inggeris). **238**: 124661. Bibcode:2020Chmsp.238l4661Y. doi:10.1016/j.chemosphere.2019.124661. ISSN 0045-6535. PMID 31472350.
22. ↑  Zhang, Yulong; Wang, Di; Zhang, Zao; Wang, Zhangping; Zhang, Daochuan; Yin, Hong (2018-10-01). "Transcriptome analysis of Artemia sinica in response to Micrococcus lysodeikticus infection". *Fish & Shellfish Immunology* (dalam bahasa Inggeris). **81**: 92–98. doi:10.1016/j.fsi.2018.06.033. ISSN 1050-4648. PMID 30006042.
23. ↑  Chen, Bonien; Chu, Tah-Wei; Chiu, Kuohsun; Hong, Ming-Chang; Wu, Tsung-Meng; Ma, Jui-Wen; Liang, Chih-Ming; Wang, Wei-Kuang (2021-02-19). "Transcriptomic analysis elucidates the molecular processes associated with hydrogen peroxide-induced diapause termination in Artemia-encysted embryos". *PLOS ONE* (dalam bahasa Inggeris). **16** (2): e0247160. Bibcode:2021PLoSO..1647160C. doi:10.1371/journal.pone.0247160. ISSN 1932-6203. PMC 7894940. PMID 33606769.
24. 1 2  De Vos, Stephanie; Rombauts, Stephane; Coussement, Louis; Dermauw, Wannes; Vuylsteke, Marnik; Sorgeloos, Patrick; Clegg, James S.; Nambu, Ziro; Van Nieuwerburgh, Filip (2021-08-31). "The genome of the extremophile Artemia provides insight into strategies to cope with extreme environments". *BMC Genomics*. **22** (1): 635. doi:10.1186/s12864-021-07937-z. ISSN 1471-2164. PMC 8406910 Check `|pmc=` value (bantuan). PMID 34465293 Check `|pmid=` value (bantuan).
25. ↑  Micharl Dockey; Stephen Tonkins. "Brine shrimp ecology" (PDF). British Ecological Society. Diarkibkan daripada yang asal (PDF) pada 2009-07-08.
26. ↑  L. Lewan; M. Anderrson; P. Morales-Gomez (1992). "The use of *Artemia salina* in toxicity testing". *Alternatives to Laboratory Animals*. **20** (2): 297–301. doi:10.1177/026119299202000222.
27. ↑  Muñoz J; Gómez A; Green AJ; Figuerola J; Amat F; Rico C (2008). "Phylogeography and local endemism of the native Mediterranean brine shrimp Artemia salina (Branchiopoda: Anostraca)". *Mol. Ecol*. **17** (13): 3160–3177. doi:10.1111/j.1365-294X.2008.03818.x. PMID 18510585. `|hdl-access=` requires `|hdl=` (bantuan)
28. ↑  Hachem Ben Naceur; Amel Ben Rejeb Jenhani; Mohamed Salah Romdhane (2009). "New distribution record of the brine shrimp Artemia (Crustacea, Branchiopoda, Anostraca) in Tunisia". *Check List*. **5** (2): 281–288. doi:10.15560/5.2.281. ISSN 1809-127X.
29. ↑  "Lake Urumia's Artemia Face Extinction". Financial Tribune. 28 December 2014. Dicapai pada 29 January 2018.
30. ↑  Eimanifar A; Asem A; Djamali M; Wink M (2016). "A note on the biogeographical origin of the brine shrimp Artemia urmiana Günther, 1899 from Urmia Lake, Iran" (PDF). *Zootaxa*. **4097** (2): 294–300. doi:10.11646/zootaxa.4097.2.12. PMID 27394547. Diarkibkan daripada yang asal (PDF) pada 2020-02-10.
31. ↑  "Endangered and Threatened Wildlife and Plants; 12-Month Finding for a Petition to List the Mono Lake Brine Shrimp as Endangered". *Federal Register*. **60** (173): 46571–46572. 1995.
32. ↑  H. Planel; Y. Gaubin; R. Kaiser; B. Pianezzi (1980). "The effects of cosmic rays on *Artemia* egg cysts". *Laboratoire Médicale*. Report for National Aeronautics and Space Administration.
33. ↑  H. Bücker; G. Horneck (1975). "The biological effectiveness of HZE-particles of cosmic radiation studied in the Apollo 16 and 17 Biostack experiments". *Acta Astronautica*. **2** (3–4): 247–264. Bibcode:1975AcAau...2..247B. doi:10.1016/0094-5765(75)90095-8. PMID 11887916.

Pautan luar
-----------

* Kategori berkenaan Artemia di Wikimedia Commons
* "Genus *Artemia*". *Systema Naturae 2000*. The Taxonomicon. Diarkibkan daripada yang asal pada March 13, 2010. Dicapai pada March 13, 2010.
* Richard Fox (February 13, 2004). "*Artemia* Laboratory Exercise – *Artemia franciscana*". Diarkibkan daripada yang asal pada April 23, 2006. Dicapai pada March 13, 2010.
* "Brine Shrimp and Ecology of Great Salt Lake". United States Geological Survey. May 15, 2009. Dicapai pada March 13, 2010.

Templat:Branchiopoda

|  |  |
| --- | --- |
| Pengenalpastian takson | 
* Wd: Q134772
* ADW: Artemia
* BOLD: 4657
* BugGuide: 704965
* EoL: 42108
* EPPO: 1ARTEG
* Fauna Europaea: 305123
* GBIF: 2235232
* iNaturalist: 86651
* ITIS: 83690
* NCBI: 6660
* NZOR: a5a50df1-c3f0-46a2-bccc-bf7742a757b6
* Plazi: FB7FA973-590A-FFA6-56C1-FC1D3F9AB758
* WoRMS: 480245

 |